Ζητούν από τους φαντάρους να επιστρέψουν το «αστρονομικό» δώρο Πάσχα των 4,20 ευρώ

Να επιστρέψουν το ποσό που έλαβαν ως δώρο Πάσχα ζητά η κυβέρνηση από τους στρατεύσιμους.



Η απόφαση αφορά εκείνους που έως τώρα έχουν εισπράξει το ποσό των 4,20 ευρώ και καλούνται να το επιστρέψουν άμεσα στην υπηρεσία, όπως αναφέρει έγγραφο του Γενικού Λογιστηρίου του Κράτους που έφθασε στα Γενικά Επιτελεία.



Οι στρατεύσιμοι σύμφωνα με το Γενικό Λογιστήριο, θεωρούνται δημόσιοι υπάλληλοι. Συνεπώς, επειδή τα δώρα Χριστουγέννων και Πάσχα έχουν κοπεί για αυτούς, πρέπει να κοπούν και για τους φαντάρους.



